చెన్నై, ఫిబ్రవరి 26 (ఆంధ్రజ్యోతి): తమిళనాడులోని తిరుచెందూర్ సమీపంలో పెను విషాదం చోటుచేసుకుంది. ఇక్కడి మనపాడు సముద్ర తీరంలో చేపల పడవ బోల్తాపడిన ఘటనలో ఐదుగురు మహిళలు సహా తొమ్మిదిమంది దుర్మరణం చెందారు. తీరానికి సమీపంలోని నీటిలో ఉన్న ఇసుక దిబ్బల వద్దకు వెళ్లి పర్యాటకులు సముద్రపు అందాలను ఆస్వాదిస్తుంటారు. ఆదివారం సెలవు కావటంతో అధిక సంఖ్యలో పర్యాటకులు తరలివచ్చారు. ఏడుగురు మాత్రమే ప్రయాణించడానికి వీలున్న చేపల పడవను ఓ జాలరి వద్ద అద్దెకు తీసుకుని 20 మంది పర్యాటకులు మనపాడు ప్రాంతానికి విహారయాత్రగా బయలుదేరారు. పరిమితికి మించి ప్రయాణించడం, సముద్రంలో ఆటుపోట్లు అధికంగా ఉండటంతో పడవ బోల్తాపడింది. దీనితో పడవను నడుపుతున్న జాలరి సహా 21 మంది సముద్రంలో మునిగిపోయారు. ఐదుగురు మహిళలు, ఇద్దరు చిన్నారులు సహా తొమ్మిది మంది నీటమునిగి ప్రాణాలు కోల్పోయారు. అయితే కొందరు జాలర్లు, గజ ఈతగాళ్లు.. ఇద్దరు చిన్నారులు సహా 10 మందిని ఒడ్డుకు సురక్షితంగా చేర్చగలిగారు. వారిని తిరుచెందూరు ప్రభుత్వాసుపత్రికి తరలించి చికిత్సలందిస్తున్నారు. మృతుల్లో పలువురు తిరుచ్చి వాసులుగా తెలుస్తోంది.
chennai, fibravari 26 (aandhrajyoti): tamilanaadulooni tiruchendur sameepamlo penu vishaadam chotuchesukundi. ikkadi manapadu samudra teeramlo chepala padava boltapadina ghatanalo aiduguru mahilalu sahaa tommidimandi durmaranam chendaaru. teeraaniki sameepamloni neetilo unna isuka dibbala vaddaku velli paryaatakulu samudrapu andaalanu aasvaadistuntaaru. aadivaaram selavu kaavatamtho adhika sankhyalo paryaatakulu taralivacchaaru. eduguru matrame prayaaninchadaaniki veelunna chepala padavanu oo jaalari vadda addeku teesukuni 20 mandi paryaatakulu manapadu praantaaniki vihaarayaatragaa bayaluderaaru. parimitiki minchi prayaaninchadam, samudramlo autupotlu adhikamgaa undatamtho padava boltapadindi. deenitho padavanu naduputunna jaalari sahaa 21 mandi samudramlo munigipoyaaru. aiduguru mahilalu, iddaru chinnarulu sahaa tommidi mandi neetamunigi praanaalu kolpoyaru. ayithe kondaru jaalarlu, gaja eethagaallu.. iddaru chinnarulu sahaa 10 mandini odduku surakshitamgaa cherchagaligaaru. vaarini tiruchenduru prabhutvaasupatriki taralinchi chikitsalandistunna. mrutullo paluvuru tiruchi vaasulugaa telustondi.